section_heading: Hrvatska samostalnost: Uvođenje konačnog hrvatskog novca
paragraph_text: <!--U ranim danima demokratskih promjena na području bivše Jugoslavije, probuđen je jedan od ciljeva Hrvatskog proljeća – veća samostalnost Hrvatske. Godine 1990. konstituiran je prvi višestranački Sabor.--->Jugoslavenski dinar zamijenjen je 23. prosinca 1991. hrvatskim dinarom (HRD) u omjeru 1:1. Hrvatski dinar naslijedio je jugoslavenski dinar i služio je kao privremena valuta u prvim godinama hrvatske samostalnosti i Domovinskoga rata, dok se Hrvatska borila za međunarodno priznanje i tražila obustavu velikosrpske agresije. Hrvatski dinar nije imao kovanice, a na licu svake novčanice naslikan je bio Ruđer Bošković, hrvatski astronom, matematičar i isusovac.